2.5 ทรัพย์สินที่ใช้ในการประกอบธุรกิจ

บริษัทมีอาคารสำนักงานตั้งอยู่ที่ อาคารธนภูมิ ชั้น 4-5 เลขที่ 1550 ถ.เพชรบุรีตัดใหม่
เขตราชเทวี กรุงเทพฯ 10400 โดยบริษัทเช่าอาคารดังกล่าวจากบริษัท กรุงไทยการไฟฟ้า จำกัด
รายละเอียดของสินทรัพย์ที่สำคัญ ณ 31 ธันวาคม 2550 มีดังนี้

+--------------------+---------+------------+-----------+-------------+
| รายการ             | อายุใช้ง  | มูลค่าตามบัญชี | ลักษ       | หลักประ      |
|                    | านที่เหลือ |            | ณะกรรมสิทธิ | กัน/ภาระผูกพัน |
|                    | (งวด)   | (บาท)      |           | ของสัญญาเงินกู้ |
+--------------------+---------+------------+-----------+-------------+
| ส่วนปรับปรุงอาคาร     | 7-54    | 6,193,607  | เป็นเจ้าของ | ไม่มี         |
+--------------------+---------+------------+-----------+-------------+
| ยานพาหนะ           | 58      | 1,066,670  | เป็นเจ้าของ | ไม่มี         |
+--------------------+---------+------------+-----------+-------------+
| เครื่องใช้สำนักงาน     | 1-60    | 3,385,168  | เป็นเจ้าของ | ไม่มี         |
+--------------------+---------+------------+-----------+-------------+
| เครื่องตกแต่งสำนักงาน  | 6-60    | 7,603,414  | เป็นเจ้าของ | ไม่มี         |
+--------------------+---------+------------+-----------+-------------+
| คอมพิวเตอร์          | 1-35    | 1,507,900  | เป็นเจ้าของ | ไม่มี         |
+--------------------+---------+------------+-----------+-------------+
| คอมพิวเตอร์ ¹        | 3       | 471,230    | เช่าซื้อ     | ไม่มี         |
+--------------------+---------+------------+-----------+-------------+
| เครื่องตกแต่งและอุปกรณ์ | -       | 241,700    | เป็นเจ้าของ | ไม่มี         |
|                    |         |            |           |             |
| สำนักงานระหว่างติดตั้ง  |         |            |           |             |
+--------------------+---------+------------+-----------+-------------+
| รวม                |         | 20,469,689 |           |             |
+--------------------+---------+------------+-----------+-------------+

หมายเหตุ

  1/ บริษัทได้ทำสัญญาเช่าซื้อคอมพิวเตอร์ จำนวน 370 เครื่อง กับ บริษัท เอชพีเอฟเอส ลิสซิ่ง
  (ประเทศไทย) มูลค่าตามสัญญา 12,093,196.55 บาท ชำระรวมทั้งสิ้น 12 ไตรมาส (36
  เดือน)

นโยบายการจัดชั้นสินทรัพย์และนโยบายการสำรองค่าเผื่อหนี้สงสัยจะสูญ

บริษัทมีนโยบายการจัดชั้นสินทรัพย์ ตามเกณฑ์ของสำนักงาน ก.ล.ต.
โดยพิจารณาว่าเป็นลูกหนี้จัดชั้นสูญ ลูกหนี้จัดชั้นสงสัย ลูกหนี้จัดชั้นต่ำกว่ามาตรฐาน
ซึ่งเป็นลูกหนี้ที่เกิดจากเงินให้กู้ยืมเพื่อซื้อหลักทรัพย์โดยลูกหนี้จัดชั้นสูญเป็นลูกหนี้ที่ได้ติดตามทวงถามจนถึงที่สุดแต่ไม่ได้รับการชำระหนี้
ลูกหนี้จัดชั้นต่ำกว่ามาตรฐานเป็นลูกหนี้ส่วนที่มีมูลหนี้ส่วนที่ไม่สูงกว่าหลักประกันของลูกหนี้และลูกหนี้จัดชั้นสงสัยจะสูญเป็นลูกหนี้ที่มีมูลหนี้เฉพาะส่วนที่สูงกว่าหลักประกันของลูกหนี้

จากนโยบายการจัดชั้นสินทรัพย์ของบริษัทข้างต้น
บริษัทมีนโยบายการตั้งสำรองค่าเผื่อหนี้สงสัยจะสูญสำหรับลูกหนี้จัดชั้นสงสัยจะสูญ ในอัตราร้อยละ
100 ของมูลหนี้ ในส่วนที่ไม่มีหลักประกันหรือหลักประกันไม่คุ้มหนี้

นโยบายการระงับรับรู้รายได้

บริษัทมีนโยบายในการระงับการรับรู้รายได้สำหรับลูกหนี้ค้าหลักทรัพย์ที่ค้างชำระนานเกิน 3 เดือน
และบริษัทจะพิจารณาการตั้งสำรองหนี้สงสัยจะสูญในอัตราไม่ต่ำกว่าร้อยละหนึ่งร้อยของมูลหนี้
ในส่วนที่ไม่มีหลักประกันหรือหลักประกันไม่คุ้มหนี้

นโยบายการตั้งสำรองเผื่อการด้อยค่าของทรัพย์สิน

บริษัทมีนโยบายการตั้งสำรองเผื่อการด้อยค่าของทรัพย์สินโดยประเมินดูว่าทรัพย์สินของบริษัทมีข้อบ่งชี้ที่อาจจะด้อยค่าหรือไม่
ซึ่งบริษัทจะเปรียบเทียบราคาตามบัญชีกับมูลค่าที่จะได้รับคืนของสินทรัพย์
บริษัทจะตั้งสำรองค่าเผื่อการด้อยค่าของสินทรัพย์เมื่อราคาตามบัญชีสูงกว่ามูลค่าที่จะได้รับคืน
มูลค่าที่จะได้รับคืนของทรัพย์สินหมายถึงราคาขายสุทธิหรือมูลค่าจาการใช้ของทรัพย์สินนั้นแล้วแต่จำนวนใดจะสูงกว่า
อย่างไรก็ดี
บริษัทได้พิจารณาค่าเผื่อการด้อยค่าของทรัพย์สินของบริษัทในกรณีที่มีข้อบ่งชี้ว่าอาจจะมีการด้อยค่าให้เป็นไปตามมาตรฐานการบัญชีฉบับที่
36 เรื่องการด้อยค่าของสินทรัพย์

นโยบายการลงทุนในบริษัทย่อยและบริษัทร่วม

บริษัท มีนโยบายการลงทุนในบริษัทย่อยและบริษัทร่วม โดยมีวัตถุประสงค์ ที่สำคัญ คือ
การขยายธุรกิจของบริษัท การกระจายความเสี่ยงของการลงทุน รวมทั้ง
การคำนึงถึงการได้รับประโยชน์จากการใช้ทรัพยากรที่มีอยู่ให้มีประสิทธิภาพมากที่สุด
และคำนึงถึงอัตราผลตอบแทนที่เหมาะสม แล้วแต่ประเภทของธุรกิจนั้นๆ
สำหรับนโยบายการบริหารงาน
จะมุ่งการบริหารงานที่คำนึงถึงผลประโยชน์ของผู้ถือหุ้นโดยรวมเป็นหลัก

นอกจากนั้น การที่บริษัทจะพิจารณาส่งตัวแทนของบริษัท
ซึ่งรวมถึงจำนวนตัวแทนเพื่อร่วมในการดำเนินการบริหารบริษัทย่อยและบริษัทร่วมนั้น
บริษัทจะพิจารณาเป็นกรณี ๆ ไป กับผู้ร่วมลงทุน

เมื่อวันที่ 17 มกราคม 2551 บริษัทฯ ได้ร่วมลงทุนกับ นายวีระเจตน์ ว่องกุศลกิจ และครอบครัว
เพื่อเปิดบริษัทย่อย 1 แห่ง ชื่อ บริษัทหลักทรัพย์จัดการกองทุน ยูไนเต็ด จำกัด
โดยมีวัตถุประสงค์ในการประกอบธุรกิจหลักทรัพย์ ประเภทการจัดการกองทุนส่วนบุคคล
โดยมีทุนจดทะเบียน 25,000,000 บาท แบ่งเป็น 250,000 หุ้น ราคาหุ้นละ 100 บาท
เป็นเงินลงทุนในส่วนของบริษัทฯร้อยละ 51 หรือรวมเป็นเงินไม่เกิน 12,750,000 บาท
ซึ่งคาดว่าจะสามารถเริ่มดำเนินการได้ประมาณเดือนเมษายน 2551
หลังจากที่ได้รับใบอนุญาตประกอบธุรกิจจาก กระทรวงการคลังแล้ว